ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 1317/95 ΤΗΣ ΕΠΙΤΡΟΠΗΣ της 9ης Ιουνίου 1995 για την προσαρμογή των προκαθορισμένων επιστροφών στον τομέα της βύνης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3,

Εκτιμώντας:

ότι ο κανονισμός (ΕΚ) αριθ. 2577/94 της Επιτροπής της 24ης Οκτωβρίου 1994 περί ειδικών μέτρων όσον αφορά τα πιστοποιητικά εξαγωγής βύνης που εκδίδονται μεταξύ της 1ης Αυγούστου και της 31ης Δεκεμβρίου 1994 (2), όπως τροποποιήθηκε από τον κανονισμό (ΕΚ) αριθ. 822/95 (3), έχει προβλέψει ότι τα πιστοποιητικά της δεύτερης έκδοσης που ισχύουν από την 1η Ιουλίου έως τις 30 Σεπτεμβρίου 1995, υπάγονται στους κανόνες που ισχύουν τη στιγμή της εκδόσεως του πιστοποιητικού της πρώτης εκδόσεως 7 ότι τότε, η προσαρμογή της προκαθορισμένης επιστροφής είχε υπολογισθεί σύμφωνα με την παράγραφο 4 του άρθρου 13 του κανονισμού (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών (4), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 7 ότι ο κανονισμός (ΕΚ) αριθ. 3290/94 έχει καταργήσει την τιμή κατωφλίου από την 1η Ιουλίου 1995 7 ότι ο κανονισμός (ΕΚ) αριθ. 1162/95 της Επιτροπής της 23ης Μαΐου 1995 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού (5) έχει προβλέψει, στο άρθρο 12, τη μέθοδο υπολογισμού της προσαρμογής από την 1η Ιουλίου 1995 7 ότι πρέπει να εφαρμοστεί αυτός ο νέος κανόνας για τα πιστοποιητικά της δεύτερης έκδοσης, δεδομένου ότι αυτή η μέθοδος προσαρμογής είναι ελαφρώς ευνοϊκότερη για τους επιχειρηματίες 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από το άρθρο 2 παράγραφος 3 του κανονισμού (ΕΚ) αριθ. 2577/94, η προσαρμογή της επιστροφής που προβλέπεται στο άρθρο 13 παράγραφος 4 του κανονισμού (ΕΟΚ) αριθ. 1766/92 προσαρμόζεται σύμφωνα με τη μέθοδο που αναφέρεται στο άρθρο 12 παράγραφοι 2 και 3 του κανονισμού (ΕΚ) αριθ. 1162/95.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Ιουνίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1266/95 ΤΟΥ ΣΥΜΒΟΥΛΙΟΥ της 29ης Μαΐου 1995 για τροποποίηση του κανονισμού (ΕΟΚ) αριθ. 3901/89 για τον καθορισμό του ορισμού των αμνών που παχύνονται ώστε να γίνουν βαρείς αμνοί

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση των αγορών στον τομέα του προβείου και αιγείου κρέατος (1), και ιδίως το άρθρο 4 παράγραφος 2,

την πρόταση της Επιτροπής,

Εκτιμώντας:

ότι, στον κανονισμό (ΕΟΚ) αριθ. 3901/89 (2), δίδεται ο ορισμός των αμνών που παχύνονται ώστε να γίνουν βαρείς και προέρχονται από προβατίνες γαλακτοπαραγωγής 7 ότι ο κανονισμός αυτός θέτει τις προϋποθέσεις υπό τις οποίες εφαρμόζεται ο εν λόγω ορισμός και προβλέπει τις παρεκκλίσεις που περιορίζονται στον απογαλακτισμό για τους αμνούς που ανήκουν σε περιορισμένο αριθμό κρεατοπαραγωγών φυλών και εκτρέφονται σε σαφώς οριοθετημένες γεωγραφικές ζώνες 7 ότι, από την κτηθείσα πείρα, έχει αποδειχθεί ότι το γεγονός ότι οι αμνοί αυτοί υπόκεινται στους λοιπούς όρους του κανονισμού αυτού οδήγησε στην καθιέρωση μιας διαδικασίας ελέγχου δυσανάλογης με τον επιδιωκόμενο σκοπό, δηλαδή οι αμνοί να φθάνουν σε ικανοποιητικό βάρος σφαγής 7 ότι είναι, επομένως, σκόπιμο να προβλεφθεί ότι οι παρεκκλίσεις αυτές, που επί του παρόντος περιορίζονται στον απογαλακτισμό των αμνών, θα επεκταθούν και σε άλλες προϋποθέσεις, οι οποίες θα καθοριστούν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 παράγραφος 1 του κανονισμού (ΕΟΚ) αριθ. 3901/89, το δεύτερο εδάφιο αντικαθίσταται από το ακόλουθο κείμενο:

«Ωστόσο, είναι δυνατές παρεκκλίσεις από το πρώτο εδάφιο για τους αμνούς ενός περιορισμένου αριθμού κρεατοπαραγωγών φυλών, οι οποίοι εκτρέφονται σε σαφώς οριοθετημένες γεωγραφικές περιοχές.».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται στις πριμοδοτήσεις που θα καταβληθούν για τις περιόδους εμπορίας 1995 και επόμενες.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαΐου 1995.

Για το Συμβούλιο Ο Πρόεδρος Ph. VASSEUR
ΚΑΝΟΝΙΣΜΟΣ (ΕΚ) αριθ. 1075/95 ΤΗΣ ΕΠΙΤΡΟΠΗΣ της 12ης Μαΐου 1995 για τον καθορισμό του βαθμού στον οποίο μπορούν να γίνουν αποδεκτές οι αιτήσεις προκαθορισμού των επιστροφών στον τομέα των αυγών και του κρέατος των πουλερικών και για αναστολή του προκαθορισμού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3652/81 της Επιτροπής της 18ης Δεκεμβρίου 1981 περί ειδικών λεπτομερειών εφαρμογής του καθεστώτος των πιστοποιητικών προκαθορισμού των επιστροφών στους τομείς του κρέατος των πουλερικών και των αυγών (1), όπως τροποποιήθηκε τελευταία από τον κανονισμό (ΕΚ) αριθ. 1030/95 (2), και ιδίως το άρθρο 4,

Εκτιμώντας:

ότι ο κανονισμός (ΕΟΚ) αριθ. 3652/81 προβλέπει μέτρα προκειμένου να εξασφαλιστεί η τήρηση του ποσοτικού περιορισμού των πιστοποιητικών με προκαθορισμό της επιστροφής των οποίων η διάρκεια ισχύος υπερβαίνει τις 30 Ιουνίου 1995, που κατατίθενται σύμφωνα με τον κανονισμό (ΕΚ) αριθ. 974/95 της Επιτροπής (3) περιορισμένων μεταβατικών μέτρων που αφορούν την εφαρμογή της γεωργικής συμφωνίας του Γύρου της Ουρουγουάης 7 ότι οι ποσότητες για τις οποίες έχουν υποβληθεί στις 8 και 9 Μαΐου 1995 αιτήσεις για προκαθορισμό των επιστροφών είναι μεγαλύτερες από την κανονική διάθεση που έχει παρατηρηθεί τόσο στον τομέα των αυγών όσο και σ' εκείνο του κρέατος των πουλερικών και πρέπει συνεπώς να καθοριστεί ένα ποσοστό αποδοχής για τις ζητούμενες ποσότητες δυνάμει του κανονισμού (ΕΚ) αριθ. 974/95 7 ότι πρέπει, συνεπώς, να μη γίνονται πλέον αποδεκτές οι αιτήσεις προκαθορισμού των επιστροφών δυνάμει του κανονισμού (ΕΚ) αριθ. 974/95 από 15 έως 31 Μαΐου και να απορριφθούν οι εκκρεμούσες αιτήσεις,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Όσον αφορά τις αιτήσεις προκαθορισμού των επιστροφών που υποβάλλονται δυνάμει του άρθρου 1 του κανονισμού (ΕΚ) αριθ. 974/95 στους τομείς των αυγών και του κρέατος πουλερικών:

1. οι αιτήσεις που υποβάλλονται στις 8 και 9 Μαΐου 1995 γίνονται αποδεκτές με συντελεστή 66,67 % για τα αυγά και 53,45 % για το κρέας πουλερικών 7 2. δεν δίδεται συνέχεια στις εκκρεμούσες αιτήσεις οι οποίες θα έπρεπε να εκδοθούν από τις 17 Μαΐου 1995 7 3. η κατάθεση των αιτήσεων αναστέλλεται από 15 έως 17 Μαΐου 1995.

Άρθρο 2

Ο παρών κανονισμός αρχίζει να ισχύει στις 15 Μαΐου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Μαΐου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1154/95 ΤΗΣ ΕΠΙΤΡΟΠΗΣ της 22ας Μαΐου 1995 για μέτρο διασφάλισης που εφαρμόζεται στις εισαγωγές σκόρδων καταγωγής Βιετνάμ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 997/95 της Επιτροπής (2), και ιδίως το άρθρο 29 παράγραφος 2,

Εκτιμώντας:

ότι, ο κανονισμός (ΕΟΚ) αριθ. 2707/72 του Συμβουλίου (3), καθορίζει τους όρους εφαρμογής των μέτρων διασφάλισης στον τομέα των οπωροκηπευτικών 7

ότι, κατ' εφαρμογή του κανονισμού (ΕΟΚ) αριθ. 1859/93 της Επιτροπής (4), όπως τροποποιήθηκε από τον κανονισμό (ΕΚ) αριθ. 1662/94 (5), για να τεθούν τα σκόρδα που εισάγονται από τρίτες χώρες σε ελεύθερη κυκλοφορία στην Κοινότητα, απαιτείται η προσκόμιση πιστοποιητικού εισαγωγής 7

ότι το Βασίλειο της Ισπανίας ζήτησε από την Επιτροπή, στις 19 Μαΐου 1995, να λάβει μέτρα διασφάλισης για τις εισαγωγές σκόρδων 7

ότι μετά την καθιέρωση από τον κανονισμό (ΕΚ) αριθ. 1213/94 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 2815/94 (7), ενός μέτρου διασφαλίσεως που εφαρμόζεται στα σκόρδα που κατάγονται από την Κίνα, η Επιτροπή διαπίστωσε σημαντική αύξηση των αιτήσεων χορηγήσεως πιστοποιητικών εισαγωγής για τα σκόρδα που κατάγονται από το Βιετνάμ 7 ότι, λαμβάνοντας υπόψη το γεγονός ότι η συνέχιση των εισαγωγών αυτών και οι πολύ χαμηλές τιμές στις οποίες προσφέρονται θα μπορούσαν να δημιουργήσουν σοβαρές αναταραχές στην κοινοτική αγορά των σκόρδων, η Επιτροπή με τον κανονισμό (ΕΚ) αριθ. 2091/94 (8) ανέστειλε την έκδοση των πιστοποιητικών εισαγωγής για τα σκόρδα που κατάγονται από το Βιετνάμ 7

ότι τα στοιχεία που οδήγησαν την Επιτροπή στο να λάβει το μέτρο αυτό εξακολουθούν να υφίστανται και πρέπει, συνεπώς, να ληφθεί νέο μέτρο διασφάλισης 7 ότι πράγματι δεν έχει μειωθεί η πίεση που διαπιστώθηκε κατά την εισαγωγή σκόρδων καταγωγής Κίνας και υπάρχει συνεπώς φόβος ότι οι αιτήσεις για πιστοποιητικά εισαγωγής για σκόρδα που κατάγονται από το Βιετνάμ θα συνεχίσουν να υπερβαίνουν αισθητά τον παραδοσιακό όγκο εισαγωγών που κατάγονται από την χώρα αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η έκδοση των πιστοποιητικών εισαγωγής σκόρδων (κωδικός ΣΟ 0703 20 00) καταγωγής Βιετνάμ που αναφέρονται στον κανονισμό (ΕΟΚ) αριθ. 1859/93, αναστέλλεται έως τις 31 Μαΐου 1996.

Άρθρο 2

Ο παρών κανονισμός αρχίζει να ισχύει από την 1η Ιουνίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Μαΐου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 101 της 4. 5. 1995, σ. 16.

(3) ΕΕ αριθ. L 291 της 28. 12. 1972, σ. 3.

(4) ΕΕ αριθ. L 170 της 13. 7. 1993, σ. 10.

(5) ΕΕ αριθ. L 176 της 9. 7. 1994, σ. 1.

(6) ΕΕ αριθ. L 133 της 28. 5. 1994, σ. 36.

(7) ΕΕ αριθ. L 298 της 19. 11. 1994, σ. 26.

(8) ΕΕ αριθ. L 220 της 25. 8. 1994, σ. 8.
ΚΑΝΟΝΙΣΜΟΣ (ΕΚ) αριθ. 853/95 ΤΗΣ ΕΠΙΤΡΟΠΗΣ της 18ης Απριλίου 1995 για την θέσπιση των κατά μονάδα αξιών για τον καθορισμό της δασμολογητέας αξίας ορισμένων αναλώσιμων εμπορευμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου της 12ης Οκτωβρίου 1992 (1) με τον οποίο καθιερώνεται ο κοινοτικός τελωνειακός κώδικας,

τον κανονισμό (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου με την οποία καθιερώνεται ο κοινοτικός τελωνειακός κώδικας (2), όπως τροποποιήθηκε τελευταία από τον κανονισμό (ΕΚ) αριθ. 3254/94 (3), και ιδίως το άρθρο 173, παράγραφος 1,

Εκτιμώντας:

ότι στα άρθρα 173 έως 177 του κανονισμού (ΕΟΚ) αριθ. 2454/93 προβλέπονται τα κριτήρια η θέσπιση, εκ μέρους της Επιτροπής, κατά μονάδα αξιών περιοδικής ισχύος για τα προϊόντα που καθορίζονται σύμφωνα με την κατάταξη που αναφέρεται στο παράρτημα 26 του εν λόγω κανονισμού 7 ότι η εφαρμογή των κανόνων και των κριτηρίων, που καθορίζονται στα ανωτέρω άρθρα επί των στοιχείων που ανακοινώθηκαν στην Επιτροπή, σύμφωνα με τις διατάξεις του άρθρου 173 παράγραφος 2 του κανονισμού (ΕΟΚ) αριθ. 2454/93, οδηγεί, για τα σχετικά προϊόντα, στον καθορισμό των κατά μονάδα αξιών σύμφωνα με τον τρόπο που αναφέρεται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατά μονάδα αξίες που αναφέρονται στο άρθρο 173 παράγραφος 1 του κανονισμού (ΕΟΚ) αριθ. 2454/93 καθορίζονται σύμφωνα με τον πίνακα του παραρτήματος.

Άρθρο 2

Ο παρών κανονισμός αρχίζει να ισχύει στις 21 Απριλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Απριλίου 1995.

Για την Επιτροπή Mario MONTI Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 896/95 ΤΗΣ ΕΠΙΤΡΟΠΗΣ της 24ης Απριλίου 1995 που τροποποιεί τον κανονισμό (ΕΚ) αριθ. 1280/94 σχετικά με τη διαδικασία που θα εφαρμόζεται σε ορισμένα αγροτικά προϊόντα που υπόκεινται σε ποσότητες αναφοράς και στατιστική επιτήρηση, καταγωγής των κρατών της Αφρικής, της Καραϊβικής και Ειρηνικού (ΑΚΕ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

τον κανονισμό (ΕΟΚ) αριθ. 715/90 του Συμβουλίου της 5ης Μαρτίου 1990 σχετικά με το καθεστώς που εφαρμόζεται σε ορισμένα εμπορεύματα που προκύπτουν από τη μεταποίηση γεωργικών προϊόντων καταγωγής κρατών ΑΚΕ ή των υπερποντίων χωρών και εδαφών (1), όπως τροποποιήθηκε τελευταία από τον κανονισμό (ΕΚ) αριθ. 2484/94 (2), και ιδίως το άρθρο 27,

Εκτιμώντας:

ότι η Επιτροπή, με τον κανονισμό (ΕΚ) αριθ. 1280/94 (3) έχει υποβάλει ορισμένα γεωργικά προϊόντα σε ποσότητες αναφοράς με μηδενικό δασμό 7 ότι με βάση τις διαπραγματεύσεις του Γύρου της Ουρουγουάης ορισμένοι κωδικοί της συνδυασμένης ονοματολογίας τροποποιήθηκαν 7 ότι με τον κανονισμό (ΕΚ) αριθ. 2484/94 τα επιτραπέζια σταφύλια χωρίς πυρήνα περιλαμβάνονται μεταξύ των προϊόντων που υποβάλλονται σε ποσότητες αναφοράς 7 ότι οι εν λόγω τροποποιήσεις εφαρμόζονται από την 1η Φεβρουαρίου έως τις 31 Μαρτίου όσον αφορά τα επιτραπέζια σταφύλια, και από την 1η Ιανουαρίου 1995 για τα λοιπά προϊόντα 7 ότι είναι, κατά συνέπεια, σκόπιμη η τροποποίηση του εν λόγω κανονισμού 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο πίνακας του παραρτήματος στον κανονισμό (ΕΚ) αριθ. 1280/94 αντικαθίσταται από τον ακόλουθο πίνακα:

>ΘΕΣΗ ΠΗΝΑΚΑ>

Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Φεβρουαρίου 1995 για τα σταφύλια με τον αριθμό σειράς 12.01 20 και από την 1η Ιανουαρίου 1995 για τα λοιπά προϊόντα.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Απριλίου 1995.

Για την Επιτροπή Mario MONTI Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 670/95 ΤΗΣ ΕΠΙΤΡΟΠΗΣ της 29ης Μαρτίου 1995 για τη διόρθωση του κανονισμού (ΕΚ) αριθ. 3299/94 σχετικά με τα μεταβατικά μέτρα που εφαρμόζονται στην Αυστρία για τον αμπελοοινικό τομέα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 149 παράγραφος 1,

Εκτιμώντας:

ότι στον κανονισμό (ΕΚ) αριθ. 3299/94 της Επιτροπής έχουν καθοριστεί τα μεταβατικά μέτρα που εφαρμόζονται στην Αυστρία στον αμπελοοινικό τομέα μετά την προσχώρηση (1) 7

ότι, μετά από επαλήθευση, διαπιστώθηκε ότι η δημοσιευθείσα διατύπωση δεν αντιστοιχεί στα μέτρα που υποβλήθηκαν για γνώμη στην Επιτροπή Διαχειρίσεως και συνεπώς πρέπει να διορθωθεί ο εν λόγω κανονισμός,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 2 του κανονισμού (ΕΚ) αριθ. 3299/94 αντικαθίσταται από το ακόλουθο κείμενο:

«Άρθρο 2

Με την επιφύλαξη ειδικών μεταβατικών διατάξεων της πράξης προσχώρησης, τα προϊόντα που αναφέρονται στο άρθρο 1 παράγραφος 2 του κανονισμού (ΕΟΚ) αριθ. 822/87, τα οποία βρίσκονται στο αυστριακό έδαφος και δεν ανταποκρίνονται στις απαιτήσεις του τίτλου ΙΙ και στα άρθρα 65 έως 70 του ιδίου κανονισμού καθώς και στους κανονισμούς (ΕΟΚ) αριθ. 4252/88 (4) και (ΕΟΚ) αριθ. 2332/92 (5), όπως τροποποιήθηκαν τελευταία από τον κανονισμό (ΕΚ) αριθ. 1893/94 (6) του Συμβουλίου, μπορούν να διατεθούν στο εμπόριο μόνο στην Αυστρία, ή να εξαχθούν προς τρίτες χώρες, μέχρις ότου εξαντληθούν τα αποθέματα, όταν τα προϊόντα αυτά:

- είναι καταγωγής Αυστρίας και έχουν παρασκευασθεί έως τις 31 Αυγούστου 1995 το αργότερο, σύμφωνα με την ισχύουσα προ της ένταξης αυστριακή νομοθεσία,

- έχουν εισαχθεί στην Αυστρία πριν από την ένταξη σύμφωνα με την αυστριακή νομοθεσία,

(4) ΕΕ αριθ. L 373 της 31. 12. 1988, σ. 59.

(5) ΕΕ αριθ. L 231 της 13. 8. 1992, σ. 1.

(6) ΕΕ αριθ. L 197 της 30. 7. 1994, σ. 45.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται, μετά από αίτηση των ενδιαφερομένων, από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαρτίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 341 της 30. 12. 1994, σ. 37.
ΚΑΝΟΝΙΣΜΟΣ (ΕΚ) αριθ. 424/95 ΤΟΥ ΣΥΜΒΟΥΛΙΟΥ της 20ής Φεβρουαρίου 1995 για τροποποίηση του κανονισμού (ΕΟΚ) αριθ. 805/68 για την κοινή οργάνωση της αγοράς στον τομέα του βοείου κρέατος, όσον αφορά την πριμοδότηση λόγω σφαγής εκτός εποχής

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι το άρθρο 4 γ) του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 για την κοινή οργάνωση της αγοράς στον τομέα του βοείου κρέατος (3), προβλέπει τη χορήγηση πριμοδοτήσεως για την σφαγή εκτός εποχής, προκειμένου να ενθαρρυνθεί η σφαγή των ευνουχισμένων αρσενικών βοοειδών εκτός της ετήσιας περιόδου καταστροφής της χορτονομής-

ότι η απότομη διακοπή της χορήγησης της πριμοδότησης αυτής, στο τέλος Απριλίου, μπορεί να προκαλέσει σοβαρές διαταραχές στην αγορά των ενδιαφερομένων κρατών μελών- ότι θα πρέπει, συνεπώς, να κλιμακωθεί ο τρόπος χορήγησης της πριμοδότησης, προκειμένου να αποφευχθούν οι προαναφερθείσες αρνητικές συνέπειες- ότι είναι, επομένως, σκόπιμο να προβλεφθεί η επέκταση της περιόδου εφαρμογής σε συνδυασμό με μια προοδευτική μείωση της πριμοδότησης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 4 γ) του κανονισμού (ΕΟΚ) αριθ. 805/68, η παράγραφος 2 συμπληρώνεται με τα ακόλουθα εδάφια:

"Ωστόσο, αντί του ενιαίου ποσού του προηγουμένου εδαφίου, στα κράτη μέλη που πληρούν τους όρους της παραγράφου 1, των οποίων το ποσοστό αρσενικών ευνουχισμένων βοοειδών που σφάζονται υπερβαίνει το 10 % του συνόλου σφαζομένων βοοειδών, η πριμοδότηση αυτή δίδεται ως εξής:

- 60 Ecu ανά ζώο που σφάζεται στη διάρκεια της περιόδου από την 1η έως τη 15η εβδομάδα του επόμενου χρόνου,

- 45 Ecu ανά ζώο που σφάζεται στη διάρκεια της περιόδου από την 16η έως τη 17η εβδομάδα του επόμενου χρόνου,

- 30 Ecu ανά ζώο που σφάζεται στη διάρκεια της περιόδου από την 18η έως τη 21η εβδομάδα του επόμενου χρόνου, και

- 15 Ecu ανά ζώο που σφάζεται στη διάρκεια της περιόδου από την 22η έως τη 23η εβδομάδα του επόμενου χρόνου.

Για τη διαπίστωση της υπέρβασης του 10 % υπολογίζονται και οι σφαγές που γίνονται στο δεύτερο έτος που προηγείται του έτους σφαγής του πριμοδοτούμενου ζώου.".

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Φεβρουαρίου 1995.

Για το Συμβούλιο

Ο Πρόεδρος

J. PUECH

(1) ΕΕ αριθ. C 321 της 18. 11. 1994, σ. 10.

(2) Γνώμη που διατυπώθηκε στις 17 Φεβρουαρίου 1995 (δεν έχει ακόμη δημοσιευθεί στην Επίσημη Εφημερίδα).

(3) ΕΕ αριθ. L 148 της 28. 6. 1968, σ. 24- κανονισμός όπως τροποποιήθηκε τελευταία από τον κανονισμό (ΕΚ) αριθ. 1884/94 (ΕΕ αριθ. L 197 της 30. 7. 1994, σ. 27).
ΚΑΝΟΝΙΣΜΟΣ (ΕΚ) αριθ. 274/95 ΤΗΣ ΕΠΙΤΡΟΠΗΣ της 10ης Φεβρουαρίου 1995 για τροποποίηση του κανονισμού αριθ. 2848/89 για την πώληση ορισμένων προϊόντων του τομέα του βοείου κρέατος που κατέχουν οι οργανισμοί παρέμβασης σε ορισμένους κοινωφελείς οργανισμούς και φορείς

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 7 παράγραφος 3,

Εκτιμώντας:

ότι ο κανονισμός (ΕΟΚ) αριθ. 2848/89 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 736/94 (3), καθορίζει ορισμένες τιμές πωλήσεως για το βόειο κρέας που παραλαμβάνουν οι οργανισμοί παρεμβάσεως πριν από την 1η Ιανουαρίου 1994-

ότι η ονοματολογία των τεμαχίων της παρεμβάσεως του βοείου κρέατος έχει αλλάξει από τον κανονισμό (ΕΟΚ) αριθ. 2456/93 της Επιτροπής της 1ης Σεπτεμβρίου 1993 περί λεπτομερών κανόνων εφαρμογής του κανονισμού (ΕΟΚ) αριθ. 805/68 του Συμβουλίου όσον αφορά τα γενικά και ειδικά μέτρα παρέμβασης στον τομέα του βοείου κρέατος (4), όπως τροποποιήθηκε τελευταία από τον κανονισμό (ΕΚ) αριθ. 200/95 (5)- ότι πρέπει να προσαρμοστεί ανάλογα το μέρος Β του παραρτήματος Ι του κανονισμού (ΕΟΚ) αριθ. 2848/89-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στον κανονισμό (ΕΟΚ) αριθ. 2848/89, το μέρος Β του παραρτήματος Ι με τίτλο "Ireland" αντικαθίσταται από το ακόλουθο κείμενο:

"" ID="1">Intervention topside> ID="2">1 900"> ID="1">Intervention silverside> ID="2">1 570"> ID="1">Intervention thick flank> ID="2">1 830"> ID="1">Intervention rump> ID="2">1 890"> ID="1">Intervention shoulder> ID="2">1 140"> ID="1">Intervention brisket> ID="2">1 000"> ID="1">Intervention flank> ID="2">900".">

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Φεβρουαρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 274 της 23. 9. 1989, σ. 9.

(3) ΕΕ αριθ. L 87 της 31. 3. 1994, σ. 42.

(4) ΕΕ αριθ. L 225 της 4. 9. 1993, σ. 4.

(5) ΕΕ αριθ. L 24 της 1. 2. 1995, σ. 120.